KIRJALLINEN KYSYMYS E-2954/02 esittäjä(t): Gabriele Stauner (PPE-DE) komissiolle. Komission tilit liikepankeissa.



Virallinen lehti nro 192 E , 14/08/2003 s. 0086 - 0087



KIRJALLINEN KYSYMYS E-2954/02 esittäjä(t): Gabriele Stauner (PPE-DE) komissiolle (22. lokakuuta 2002) Aihe: Komission tilit liikepankeissa Komission vastauksesta kirjalliseen kysymykseeni E-1851/02(1) käy ilmi, että komissiolla on jokaisessa jäsenvaltioissa tili vähintään yhdessä liikepankissa, jotta se voi hoitaa kyseisessä jäsenvaltiossa tilin omaaville maksunsaajille tarkoitetut maksut. Komission mukaan pankit on valittu julkisen tarjouskilpailun perusteella ja esitetty hankintoja ja sopimuksia käsittelevälle neuvoa-antavalle komitealle, vaikka se ei olisi sopimuksen arvon perusteella (ei ylitä vahvistettua enimmäismäärää) ollut välttämätöntä. Komission toimittamista tiedoista käy ilmi, että useimmat sopimuksista on tehty vuonna 1998. 1. Voiko komissio kertoa, kuinka pitkäksi aikaa sopimukset on tehty? 2. Voiko komissio kertoa, minkä pankkien kanssa jo tehtyä sopimusta on jatkettu tai se on uusittu? 3. Voiko komissio kertoa, kuinka monta pankkia kustakin maasta teki tarjouksen? 4. Voiko komissio kertoa, miksi Belgiassa, Italiassa ja Ruotsissa on tehty sopimuksia useamman kuin yhden pankin kanssa sen sijaan, että yhteistyötä tehtäisiin keskitetysti vain yhden kumppanin kanssa? (1) Katso sivu 24. Michaele Schreyerin komission puolesta antama vastaus (13. joulukuuta 2002) 1. Sopimukset on tehty yhdeksi vuodeksi, ja ne voidaan uudistaa automaattisesti viideksi vuodeksi, ellei irtisanomisilmoitusta ole annettu. 2. Mitään sopimuksia ei ole uusittu tai jatkettu yli viiden vuoden. Viiden vuoden ajanjakson lähestyessä loppuaan tai jo ennen sitä, jos sopimuksesta on annettu irtisanomisilmoitus, järjestetään uusi tarjouskilpailu. Joskus pankki, jonka sopimus on päättynyt, voi onnistua uudessa tarjouskilpailussa, ja sille myönnetään uusi sopimus. Siispä arvoisan parlamentin jäsenen kirjallisen kysymyksen E-1851/02 3. kohdassa viitatuista pankeista seuraaville oli myönnetty myös aiempi sopimus: >TAULUKON PAIKKA> Yllämainitut pankkien nimet ovat erilaisten fuusioiden jälkeen tällä hetkellä voimassa olevia. Ne eivät ole välttämättä samoja, jotka on mainittu sopimuksissa. Kirjalliseen kysymykseen E-1851/02 annetun vastauksen jälkeen tuon kysymyksen 3. kohdassa viitatut sopimukset Nordea Bank Danmark A/S:n ja Banque Fédérative du Crédit Mutuelin kanssa ovat päättyneet ja uudet sopimukset on myönnetty tarjouskilpailun perusteella. Uudet sopimukset myönnettiin samoille pankeille, Nordea Bank Danmark A/S:lle ja Banque Fédérative du Crédit Mutuelille. 3. Vaaditut tiedot esitetään alla olevassa taulukossa: >TAULUKON PAIKKA> 4. Ennen vuotta 1999 järjestettiin eri tarjouskilpailut ecuun ja kansalliseen valuuttaan perustuvista sopimuksista. Joissakin maissa samalle pankille myönnettiin molemmat sopimukset; toisissa maissa toiselle pankille myönnettiin ecusopimus ja toiselle kansallisen valuutan sopimus. Näin tapahtui Italiassa ja Ruotsissa. Belgiassa sopimukset myönnettiin useammalle kuin yhdelle pankille maassa tapahtuvan laajan, sekä tilisiirtoina että virkamatkaennakkojen käteismaksuina suoritettavan maksuliikenteen vuoksi.